Pelik rasanya
untuk pulang ke Myeongjeong sebagai pejuang kemerdekaan
padahal dulu aku pegawai kerajaan.
Perubahan biasa berlaku seiring keadaan.
Cara orang pandang kita
dan kawasan sekeliling.
Betul juga.
Tapi berhati-hatilah dengan Ōoka.
Supaya kau boleh hantar wang itu dan pulang ke Gyeongseong dengan selamat.
Bahaya sangatkah Penguasa Ōoka?
Seperti yang aku kata tadi,
banyak perubahan akan berlaku seiring situasi kau.
- Minum! - Ya, minum!
Awak tentu merindui kampung halaman.
Sudah tentu.
Malah, saya mimpi tentangnya tadi.
Dalam mimpi itu, saya sekeluarga menikmati bunga sakura.
Bahlul!
Berani kau tipu aku?
Kau memang nak cari pasal!
Cakap. Macam mana kau buat?
Macam mana kau menang lima kali berturut-turut?
Aku tak buat apa-apa pun.
Apa kau kata?
Hei, kenapa kamu semua tak tahu bahasa Jepun?
Encik, turunkan pistol.
Pistol diharamkan di Myeongjeong.
Kau siapa?
Aku Ōoka,
pesuruhjaya polis di Konsulat Jepun di Gando.
Apa kata encik turunkan pistol dulu?
Dia main tipu sampai habis duit aku!
Main tipu…
Kalau betul pun,
pistol tetap diharamkan di sini.
Letakkannya ke bawah.
Kalau aku enggan?
Polis di konsulat? Apa aku peduli?
Berani polis arah askar Tentera Diraja…
Di Myeongjeong ini,
kau perlu ikut arahan aku.
Kalaupun seluruh dunia dilanda perang,
Myeongjeong perlu kekal aman damai.
Selepas itu…
barulah aku boleh pulang.
Di Myeongjeong ini…
akulah yang berkuasa.
Tundukkan kepala.
Selamat pulang.
Apa khabar? Saya Nam Hee-shin.
Cik puan, saya…
Aku merendah diri pula!
Aku Kim Seon-bok,
yang bermaksud orang baik murah rezeki…
Becoknya aku. Kau tentu penat. Mari.
Masuklah. Kau tentu penat.
Kau cantik betul.
Mari kita masuk.
SONG OF THE BANDITS
Masuklah.
Buatlah macam rumah sendiri.
Waduh…
Kenapa kulit kau begini?
Licinnya! Halus mulus betul!
Teringinnya aku cabut dan lekap pada muka aku!
Aku bergurau sajalah,
supaya kau ceria sikit.
Aku dah hubungi tentera kemerdekaan, jadi jangan risau sangatlah.
Nanti mereka hubungi kita.
Baik.
Berehatlah sekarang.
Terima kasih.
Aduhai.
Apa pula masalahnya?
Apa kau kata?
Perempuan tadi itulah.
Aku akan cari orang untuk hantar wang itu.
Aku akan buat kerana kau yang minta,
tapi aku memang tak sedap hati.
Yoon, ini bukan setakat curi senjata macam yang aku biasa buat.
Kita boleh mati kalau kita terlibat dengan gerakan kemerdekaan.
Sebab itulah aku minta bantuan kakak.
Aduhai.
Aduh!
Cik puan perlukan apa-apa? Aku merendah diri lagi!
Kau tentu penat.
- Pergilah rehat lagi. - Aku tak boleh tidur.
Macam-macam dah berlaku dalam dua tiga hari ini
dan kau dah banyak tolong aku.
Terima kasih banyak-banyak.
Jangan risau lagi tentang aku.
Sertailah kawan-kawan kau semula.
Kalian akan hidup lama bersama
dan aku tak mahu menjadi punca perbalahan antara kalian.
Mungkin bukan sekarang.
Pegawai tentera Jepun yang buru kau itu tak mudah putus asa.
Dia akan cari kau sampai dapat.
Kau…
kenalkah pegawai tentera itu?
Dia tuan aku dulu.
Kami adik-beradik jadi hambanya selepas ibu bapa kami meninggal.
Kami berkawan selepas Reformasi Gabo pada 1894,
dan pada 1904, kami sertai angkatan tentera.
Tapi entah apa dah jadi dengan kami sekarang.
Boleh aku tahu bagaimana ibu bapa kau…
Ibu aku meninggal semasa melahirkan adik aku.
Ayah aku pula…
dibunuh bangsa senegara.
Dia jadi askar untuk melindungi negara,
tapi dituduh mencuri bekalan perang.
Dia dikhianati orang yang dia lindungi.
Kau tak mahu cari pengkhianat itu?
Pembunuh ibu bapa kau.
Orang kata dia di Gando.
Kau nak aku cari dia?
Aku ada terfikir juga…
tapi setakat itu saja.
Dendam, rasa sakit hati, semua itu…
sia-sia saja.
Orang macam kami tak berhak rasa semua itu.
Kalau kami kehilangan negara, apa boleh buat.
Kalau ibu bapa kami dibunuh pun, apa boleh buat.
Hidup kami memang begitu.
Azam kami mungkin kuat, tapi kami masih diperkutak-katikkan.
Setelah lama hidup begitu…
aku makin jadi seperti pembunuh ibu bapa aku.
Aku bunuh rakyat senegara
dan khianati orang yang aku patut lindungi.
Sebab itulah aku pergi ke Gando.
Aku tiada pilihan lain,
selain mati atau lari.
Janganlah tanggung penderitaan itu seorang diri.
Kita patut menanggungnya…
dengan orang
yang mengalami penderitaan serupa pada zaman yang sama.
Angkat tangan.
Hei. Jangan bergerak.
Betina Joseon tak guna!
Tangkap dia!
Baik!
Cukup.
Kenapa kau pulang ke Myeongjeong?
Untuk bunuh pembawa
wang gerakan kemerdekaan itu.
Aku tanya sekali lagi, siapa pembawa wang itu?
Kalau aku beritahu, kau akan tahan dia.
Jika itu berlaku…
aku akan dibunuh.
Kau juga akan dibunuh jika kau tak beritahu sekarang.
Kau masih tak mahu beritahu?
Mejar Miura daripada Divisi Perintah ke-19 di Nanam.
Tanyalah dia.
Mejar Miura?
Saya Penguasa Ōoka dari Konsulat Jepun di Gando.
Ya. Ada apa?
Kami ada bawa seorang wanita ke balai,
dan saya mahu sahkan beberapa perkara.
Dia kata dia datang ke Myeongjeong
kerana awak arahkan dia supaya bunuh pembawa wang kemerdekaan.
Betulkah?
Awak perlu jelaskan sama ada ia betul atau tidak.
Myeongjeong berada dalam kawasan China.
Sebarang operasi tentera di negara asing
akan menimbulkan masalah diplomatik…
Boleh saya bercakap dengannya?
Saya nak sahkan sendiri.
Ya?
Ringkaskan jawapan kau.
Lee Yoon dan pembawa wang itu ada di Myeongjeong?
Ya.
Si Ōoka itu cuba tangkap mereka sebelum kita, bukan?
Nanti dulu, kau ada beritahu dia identiti pembawa wang itu?
Aku tak beritahu.
Betulkah?
Kalau mereka tangkap dia dulu, mereka akan dapat nama!
Aku dah kata aku tak beritahu.
Tolonglah bebaskan aku.
Bagaimana nak selesaikan
kalau aku terperangkap di sini?
Biar aku cakap dengan si Ōoka itu.
Jadi, bagaimana?
- Saya tak kenal dia. - Apa?
- Apa… - Entah apa yang dia bebelkan.
Saya tak pernah beri arahan begitu.
Saya pun tak mencari pembawa wang gerakan kemerdekaan itu.
Mungkin dia dah hilang akal.
Jadi, boleh kami uruskan dia sesuka hati?
Ya, teruskanlah.
Buatlah sesuka hati awak.
Baik. Maaf kerana mengganggu.
Bila kali terakhir kita bunuh pejuang kemerdekaan?
Dalam sebulan lepas.
Dah lama juga.
Kita bunuh dia esok, kemudian baru kita beritahu En. Yamada.
Baik, tuan.
Hei.
Hei!
Kenapa kau nak bunuh aku?
Jawablah!
Hei! Miura suruh kau bunuh aku?
Hei!
Tuan, kami dah minta 150 askar infantri, 50 askar berkuda
dan platun senjata berat sebagai langkah berjaga-jaga.
Kita akan selesaikan operasi tempoh hari,
jadi bersiap sedialah.
Kita akan cari pembawa wang itu sebelum konsulat jumpa mereka.
Kemudian, kita akan hapuskan
semua pemberontak.
Tapi tuan, tak salahkah tindakan ini?
Kalau ini menimbulkan masalah diplomatik…
Untuk berjaya, kita kena berani.
Jika kita tak buat, kita berdua akan dihukum bunuh!
Kita boleh kata kita dalam perjalanan mengejar pemberontak di sempadan.
Jangan risaulah.
Pasang lampu!
Ada ungkapan yang berbunyi, "Seperti kacang lupakan kulit."
Ia bermaksud melupakan bantuan dan kebaikan yang kita terima.
Mulai sekarang,
kita akan buru bangsat yang sebegitu.
Mereka khianati kemurahan hati Empayar Jepun
selepas Empayar Jepun memodenkan bumi Joseon yang ketinggalan zaman.
Pemberontak lupa bahawa kita dah hentikan dinasti Joseon
yang memperguna dan anggap rakyatnya binatang
selama lebih 500 tahun!
Oleh itu,
janganlah rasa bersalah!
Bunuh semua pemberontak.
Faham?
Ya, tuan!
Kuat lagi!
Ya, tuan!
Bagus.
Mari kita pergi
dan bunuh Lee Yoon celaka itu.
Nah.
- Sediakan kereta kuda. - Baik.
Ada tapak pembinaan kereta api di Gunung Cheonbo.
Tentera Kemerdekaan Korea akan tiba di sana dalam masa enam jam.
Terima kasih.
Tentera Jepun akan datang bila-bila masa. Jadi, kamu perlu sentiasa peka!
Baik!
En. Choi!
Habislah kita.
Semasa Il-sik mengintip di Musan,
dia nampak lebih 200 askar Divisi ke-19 melintasi sempadan Duman.
Mereka nak ke mana? Ke sini?
Tidak, mereka macam nak ke Myeongjeong.
Bagaimana dengan bos? Dia takkan dapat lari kali ini.
Diamlah, bodoh. Jangan cakap benda tak elok.
Nampaknya kita dah turut terlibat dalam percaturan ini.
Bersedia sedia!
Ya, tuan!
Itukah Myeongjeong?
Ya, tuan.
Kita patut selesaikan tugas secepat mungkin.
Ishida, bawa pasukan berkuda
dan bersiap sedia di sana.
Baik.
- Tae-ju, ikut aku dengan askar infantri. - Baik.
Mari kita lakukannya.
Kami dah sedia, tuan.
Ayuh.
Setakat ini saja, ya?
Aku akan balas bantuan kau kalau aku berkesempatan.
Terima kasih.
Aku yang nak bantu. Kau tak perlu balas apa-apa.
Aku harap kau capai kemerdekaan untuk Joseon…
dan kau akan gembira
di mana saja kau berada.
Masanya dah tiba. Mari kita pergi.
Ayuh.
Ada sesiapa di sini?
Itu siapa?
Siapa mereka?
Hoi!
Mereka askar malam itu?
Mereka orang tuan kita?
Ya.
Sial betullah.
Tunggu di sini.
Aku akan halau mereka.
Bagaimana kakak nak halau mereka?
Biar aku umpan mereka.
Kakak bawa dia ke Gunung Cheonbo.
- Kakak pun kenal tentera kemerdekaan. - Kau cakap merepeklah!
Aku bukan kau. Aku takkan dapat meloloskan diri untuk ke Gunung Cheonbo.
Jangan risau tentang tempat ini!
Aku boleh uruskan sendiri.
Kalau keadaan berbahaya, larilah cepat-cepat.
Hati-hati.
Kau biar betul?
Aku Kim Seon-bok!
Gando ini aku yang punya!
PENGHASUT JOSEON
Dengar sini!
Wanita ini
menghasut penduduk Joseon supaya menyokong kemerdekaan
dan kini ditangkap atas kesalahan itu.
Wanita malang yang melutut ini
ialah askar tentera kemerdekaan yang kamu hormat sangat itu.
Ada sesiapa di sini?
Ada orang tak?
Saya askar Divisi Perintah ke-19…
Aduhai.
Boleh saya bantu? Encik nak sewa bilik?
Saya Leftenan Pertama Han Tae-ju dari Divisi Perintah Ke-19 di Nanam.
Begitu, ya?
Saya mencari penghasut Joseon
yang lindungi pembawa wang gerakan kemerdekaan.
Orang pekan kata ada dua orang luar datang…
Mereka dah pergi.
Apa?
Mereka keluar awal pagi tadi atas urusan kerja.
Mereka dah keluar? Betulkah?
Ya, betullah!
Boleh kami geledah bangunan cik?
Tak boleh!
Apa?
Kenapa tanya lagi? Saya dah kata tak boleh.
Kami ada tetamu. Nanti mereka takut.
Aku benci orang Joseon.
Terutamanya
tentera kemerdekaan macam dia.
Kau perlu bersiap sedia.
Keadaan dah makin rumit.
Kalau cik halang, saya terpaksa guna kekerasan.
Bekerjasamalah kalau tak mahu sebarang masalah.
Aduhai. Maafkan saya.
Encik ugut saya supaya bekerjasama!
Maaf. Saya lembab sikit. Mestilah saya beri kerjasama.
Sebentar, ya.
Aduhai. Mestilah saya akan bekerjasama.
Sekejap, ya?
Apa kau buat?
Jangan tembak!
Letak senapang sekarang!
Berani kau mengarah-arah aku?
Tiada sesiapa di Gando boleh arah aku.
Tiada satu tempat pun di dunia ini
yang menjadi milik kamu!
Jadi,
kalau kamu mahu terus tinggal di Myeongjeong,
jangan buka mulut.
Kalau kamu berani buat hal, kamu akan jadi seperti dia.
- Bunuh dia. - Baik, tuan!
Bolehkah kau tembak? Teruk akibatnya kalau tersasar!
Itu bunyi tembakan!
Tengoklah, aku pandai bidik!
Aku tanya soalan bodoh, bukan?
Berambuslah sebelum aku tembak mata kau.
Tuanya kau sekarang, Kak Cik.
Tapi kau masih becok macam dulu,
dan kau masih…
kurang ajar macam dulu.
- Ada apa? - Tentera datang.
Mereka pasukan Fengtian?
Bukan, mereka Divisi Perintah ke-19 dari Nanam.
Divisi ke-19…
Kamu, pergi kurung dia.
- Ya, tuan! - Yang lain, ikut aku!
Ya, tuan!
Ke tepi!
Kak Cik, Yoon ada di sini, bukan?
Jawab dengan bijak.
Kalau tidak, aku akan tibai kau cukup-cukup.
Berambus dari sini.
Aku bukan lagi hamba kau.
Jadi, Yoon ada di sini.
Kau memang tak pandai tipu.
Janganlah kacau perniagaan aku!
Ada satu saja benda yang aku tak suka selepas Joseon tumbang.
Kau tahu apa bendanya?
Hamba yang tiba-tiba perasan bagus.
Macam kau dan Yoon yang tak sedar diri dan cuba lawan tuan sendiri.
Turunkan senapang ini
dan suruh Yoon keluar.
Jika tidak, aku akan bunuh kau dan hancurkan pekan kau.
Sekarang!
Kau dah melampau.
Kau perlu diajar.
Hei. Ikat dia.
Baik, tuan!
Tunggu apa lagi? Pergilah tangkap dia!
Skuad Satu! Skuad Dua!
Ya, tuan!
Aku akan cakap dengannya.
Aku pegawai pejabat kerajaan, jadi aku mungkin boleh pujuk dia.
- Jangan pertaruhkan nyawa untuk aku. - Dia takkan termakan cakap kau.
Kalau sesuatu menimpa aku, barulah kau keluar
dan kata yang aku culik kau.
Kau perlu salahkan aku. Maki hamunlah aku asalkan mereka percaya.
Tidak.
Aku tak sanggup.
Kau pertaruhkan nyawa dan lindungi aku.
Takkan aku nak buat begitu?
Jangan kenang orang yang tak penting.
Lindungi segala yang berharga.
Aku akan lindungi segala yang berharga bagi aku.
Kau tak nak keluar?
Ada banyak tembakan.
Diamlah!
Kau takut, bukan?
Sebab itulah kau tak berani keluar.
Aku kata diam!
Kalau takut, lari sajalah.
Kenapa kau masih di sini?
Berapa kali perlu aku cakap?
Ia dah berakhir.
- Semua orang, masuk sekarang! - Baik!
Hei!
Kau dah gila?
Kau tentu polis tempatan.
Aku Mejar Shohei Miura dari Divisi ke-19 di Nanam…
Apa kau buat?
Berundur sekarang,
kalau tak mahu mati.
Miura.
Matilah kau.
Maafkan aku,
tapi itu mustahil.
Berundur, bodoh.
Tak boleh.
Berambus dari pekan ini sekarang!
Jangan buat kacau lagi.
Aku dah kata tak boleh.
Aku suruh kau berundur, berundurlah!
Aku orang paling berkuasa di Myeongjeong.
Tiada sesiapa yang berhak kata begitu, kecuali maharaja.
Jangan bergerak.
Berani anjing Joseon ini pura-pura jadi rakyat Jepun?
Kalau kau ingat kau orang Jepun,
cakaplah bahasa Jepun betul-betul!
Bukannya dengan loghat Joseon.
Kalau kau cakap lagi macam itu,
terimalah habuan kau nanti.
Jangan bergerak.
Kalau tidak, apa kau nak buat?
Kau cuma orang Joseon yang perasan Jepun,
tapi aku rakyat Empayar Jepun sejati.
Apa kau boleh buat?
Cubalah sedaya upaya untuk jadi orang Jepun,
tapi bau kimchi dari mulut kau takkan hilang!
Diamlah, bangsat!
Apa kau kata?
Celaka!
Tak guna!
Perempuan itu! Bunuh dia!
Tak guna!
Bunuh perempuan itu dulu!
Tak guna!
Pergi!
Ayuh, tuan!
Ayuh!
Apa kau buat di sini?
Jangan takut, aku bukan nak bunuh kau.
- Ada pintu belakang? - Kalau ada, aku dah lama keluar.
Jadi, kita terpaksa bunuh mereka semua?
Ya.
Tak guna!
Kenapa kau tercegat saja? Masuklah!
Masuk!
Nampaknya kita tiada pilihan. Terpaksalah kita guna cara kita.
Mari kita tunjukkannya.
Selain mati atau lari…
Apa lagi yang orang hina macam kita boleh buat, bukan?
Kita boleh buat begini.
Naik ke tingkat dua! Cepat!
- Bom! Lari! - Lari!
Celaka betul!
Hotel aku!
Bunuh dia sekarang!
Ya, tuan!
Mereka hanya akan jadi penyangak jahil yang liar.
Apa kau nak buat dengan mereka?
Kita lawan.
Kalau kita lawan demi negara, kita digelar tentera.
Tapi kalau demi keluarga,
kita dianggap penyangak.
Penyangak yang merompak dan mencuri?
Maksud kau, macam penyamun?
Bukan.
Tapi penyangak yang menang dengan ayunan pedang.
Orang Jepun perlu dengar desingan pedang kita.
Desingan pedang penyangak.
Kamu tunggu apa lagi?
Nampak syaitan itu semua?
Hapuskan mereka!
Semuanya sekali!
Ayuh, tuan!
Tidak! Lepaskan aku, bodoh!
Hei.
Kawan!
Bodoh! Gunalah tangga!
Hei, Geumsu!
Geumsu…
Apa ini?
Ramainya yang datang!
Ayuh, mari kita beraksi!
Bagus!
Celaka. Ketatnya dia ikat tangan aku!
Jangan mencarut! Nanti mereka perasan!
- San-gun! - Jangan bergerak!
Ini akulah! Kau gilakah?
Duduk diam-diam!
Ayuh.
Belajarlah guna pistol.
Kau dah ketinggalan zaman.
Jangan perlekeh aku. Nanti kau menyesal.
Aku cuma kasihankan kau, berpeluh sampai basah lencun.
Jangan mengarutlah. Buat sajalah kerja kau.
Budak tak kenang budi!
Celaka!
Awas! Tunduk!
Cepat.
Ayuh.
Yoon!
Jangan tengok saja!
Cepat bawa wanita itu pergi!
Jangan risau tentang kami. Berjuanglah untuk negara kita!
Biar aku lindungi keluarga kita.
Aku akan mainkan bunyi desingan pedang kita.
Aku akan pulang.
Nah, sambut.
Hati-hati.
Pergi, cepat!
Bunuh mereka semua!
Kau tak apa-apa?
Alamak!
Celaka.
Kamu perlu jalan kaki dari sini.
Selamat jalan.
Hei!
Mana penumpang kereta kuda itu?
Cakap!
Kita dah sampai.
Pergilah cepat.
Kau tak perlu rasa bersalah.
Pergilah ke hujung jalan itu demi masa depan Joseon.
Kau pernah kata
kepada aku…
Jangan mati.
Kau perlu hidup selagi aku belum mati.
Aku akan ulang kata-kata kau.
Tolonglah jangan mati.
Kau perlu hidup
selagi aku belum mati.
Supaya kita boleh berjumpa lagi.
Aku pergi dulu.
Terima kasih atas segalanya.
Nanti…
apabila kita berjumpa semula…
beritahulah aku nama kau.
Aku tak peduli dua atau 20 tahun dari sekarang.
Jangan mati.
Nanti kita jumpa lagi.
Lee Yoon.
Nama aku Lee Yoon.
Saya harap awak pulang dengan selamat, En. Lee Yoon.
Aku akan terus hidup dan cari kau, Hee-shin.
Hei…
Kita pernah berjumpa, bukan?
Tidak.
Kita belum pernah berjumpa.
SEMUA ORANG, LOKASI, ORGANISASI, TERMA, ACARA DAN EPISOD
YANG DISEBUT ATAU DIGAMBARKAN HANYA REKAAN
SEBARANG PERSAMAAN HANYA SEKADAR KEBETULAN.
Terjemahan sari kata oleh Noorsalwati